**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**Հավաքական անվտանգության մասին պայմանագրի կազմակերպության ռազմատնտեսական համագործակցության միջպետական հանձնաժողովի հայկական մասի կազմը հաստատելու և Հայաստանի Հանրապետության կառավարության 2009 ապրիլի 30-ի N 446 Ա որոշում, դրա հավելվածը և հավելվածի խմբագրումները և փոփոխությունները ուժը կորցրած ճանաչելու մասին»** **Հայաստանի Հանրապետության կառավարության որոշման նախագծի վերաբերյալ**

1. Նախագծի վերնագրում և 2-րդ կետում անհրաժեշտ է ճիշտ նշել Հայաստանի Հանրապետության կառավարության 2009 ապրիլի 23-ի N 446-Ա որոշման ընդունման ամսաթիվը, մասնավորապես՝ 30» թիվն անհրաժեշտ է փոխարինել 23» թվով:

2. Նախագծի վերնագիրն անհրաժեշտ է շարադրել հետևյալ խմբագրությամբ. ՀԱՎԱՔԱԿԱՆ ԱՆՎՏԱՆԳՈՒԹՅԱՆ ՄԱՍԻՆ ՊԱՅՄԱՆԱԳՐԻ ԿԱԶՄԱԿԵՐՊՈՒԹՅԱՆ ՌԱԶՄԱՏՆՏԵՍԱԿԱՆ ՀԱՄԱԳՈՐԾԱԿՑՈՒԹՅԱՆ ՄԻՋՊԵՏԱԿԱՆ ՀԱՆՁՆԱԺՈՂՈՎԻ ՀԱՅԿԱԿԱՆ ՄԱՍԻ ԿԱԶՄԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԱՊՐԻԼԻ 23-Ի N 446-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»: Հիշյալ առաջարկությունը բխում է Իրավական ակտերի մասին» ՀՀ օրենքի 71-րդ հոդվածի 3-րդ մասի պահանջներից, որոնց համաձայն՝ իրավական ակտի գործողության դադարեցման հետ միաժամանակ համապատասխանաբար գործողությունը դադարեցված են ճանաչվում նաև այդ իրավական ակտի համաձայն կամ ի կատարումն դրանց ընդունված նորմատիվ իրավական ակտերը կամ իրավական նորմերը, եթե իրավական ակտի գործողությունը դադարեցնելու մասին իրավական ակտով այլ բան նախատեսված չէ: Այդ առումով անհրաժեշտ է նկատի ունենալ նաև Իրավական ակտերի մասին» ՀՀ օրենքի 36-րդ հոդվածի պահանջները:

3. Նախագծի 2-րդ կետն անհրաժեշտ է շարադրել հետևյալ խմբագրությամբ. Ուժը կորցրած ճանաչել Հայաստանի Հանրապետության կառավարության 2009 թվականի ապրիլի 23-ի Հավաքական անվտանգության մասին պայմանագրի կազմակերպության ռազմատնտեսական համագործակցության միջպետական հանձնաժողովի հայկական մասի կազմը հաստատելու և Հայաստանի Հանրապետության կառավարության 2005 թվականի հոկտեմբերի 20-ի N 1753-Ա որոշումն ուժը կորցրած ճանաչելու մասին» N 446-Ա որոշումը»: Սույն առաջարկը բխում է Իրավական ակտերի մասին» ՀՀ օրենքի 39-րդ, 43-րդ և 71-րդ հոդվածների պահանջներից:

**Իրավական ակտերի փորձաքննության**

**գործակալության պետ` Կ. ԽՏՐՅԱՆ**